شەفەق نیوز/ لە سای تەقەلای بەرهەمکارەیل ئەرا ئاڵشتکردن شیوەی ئەو ئاهەنگ وەناوبانگە ک هەکاتی گشت کارەیل جهان کاریگەری وە پەتای کۆڤید-١٩ بویە، ئەوەسا پەنج گورانیە پەسەنکریایەگە لە ئاهەنگ دابەشکردن خەڵاتەیل ئۆسکار لەی ساڵە لە بەرزی مۆزەخانەی فیلمە نووەکان لە لۆس ئانجلوس و لە شار بویچگیگ لە ئێسلاندا پێشکەش کریەن.
ئاهەنگ خەڵاتەیل ئۆسکار ئەرا ئمساڵ وە شیوەیگ جوور فیلمیگ سینەمایی رێک خریەێد، و وەشیوەیگ سەرەکی لە ویستکەی قەتار لە ناوڕاس شار لۆس ئانجلوس، وەگەرد پابەندی وە دویرەوکەفتن لەشەیل.
و ئەوەسا هاریسون فۆرد و براد بێت و رێز یزرسبون کەفنە نوا لیستەگە لە رز یەکەم ئەو ئاهەنگە ک گەوراترین گردەوبوین هەسارەیل لەبان قالیە سویرەگە لە وەهار وەرینەو وەخوەیوینێد.
هەمیش شوونەیلیگ تایبەت لە بەریتانیا و فەڕەنسا ئەرا کاندیدە ناودەوڵەتیەکان تەرخان کریەێد لەوانەگ توانای چگن وەرەو لۆس ئەنجەلوس نەیرن.
